Premierul Florin Cîțu, supărat pe jurnaliști: "Presa nu s-a civilizat în 30 de ani trecuți de la Revoluție".
Premierul Florin Cîțu a refuzat să discute cu jurnaliștii după prezentarea PNRR. Prim-ministrul a fost iritat de insistențele presei. Cîțu: "Presa nu s-a civilizat în 30 de ani trecuți de la Revoluție".
La scurt timp după ce a prezentat Programul Național de Redresare și Reziliență (PNRR) în Plenul Parlamentului, premierul Florin Cîțu a fost iritat de insistențele presei. Concret, jurnaliștii prezenți în Parlament i-au cerut primn-ministrului să le răspundă la întrebari și i-au spus că astfel de imagini erau filmate doar pe timpul când Liviu Dragnea era președintele Camerei Deputaților și refuza să facă declarații.Replica premierului pentru jurnaliști a fost: "Nu v-ați civilizat în 30 de ani trecuți de la Revoluție. În orice țară civilizată, declarațiile se dau într-un cadru organizat. Vă aștept la Guvern pentru conferințe".Astfel, Florin Cîțu a refuzat să facă declarații de presă și să răspundă la întrebările reporterilor.